Et sundt og varigt vægttab er mest realistisk, hvis du tænker det som en livsstilsændring i stedet for en striks slankekur. Erfaring viser, at vi er mere tilbøjelige til at tage det tabte på igen efter en diet, fordi det er nemt at falde tilbage i de gamle vaner. Du skal i stedet langsomt indføre nye og sundere vaner, der bliver en naturlig del af hverdagen. Start med små, realistiske justeringer i dit kalorieindtag og aktivitetsniveau og byg langsomt på, i takt med at dine vaner ændrer sig.